Pokazat ću vam neke fotografije.
Ovo je malena Sheena.
Slatka je, zar ne? Jako slatka.
Najsretnije godine mojega života
bile su kad je sve troje moje djece bilo sa mnom.
Voljela sam svu svoju djecu.
Evo, ovo je…
Ovo smo Mekhail i ja,
ne sjećam se više gdje, zajedno na odmoru.
Istina je da to nije obiteljski odmor.
Ova je fotografija iz 2005. godine.
Ovdje sam prvi put
nakon svoga rođenja vidio Indrani.
Indrani nas je pozvala na susret s njom u Kolkatu, u hotel s pet zvjezdica.
Počela nam je raspredati
kako će nam financirati nastavak školovanja
te kako će zbrinuti svoje roditelje, moje baku i djeda,
pod jednim uvjetom.
Da je ne zovemo „mama”.
Pred svima trebamo govoriti da nam je starija sestra.
„Vama treba financijska pomoć, a ja ću vam pomoći.
Ali morate čuvati ovu tajnu. ”
Rekla nam je da je to najviše
zbog osobe za koju je sada udana,
Petera Mukerjeaja, koji je veoma poznata osoba.
Veoma je bogat i moćan.
A ona ne želi da nešto iz njezine prošlosti
sve to ugrozi.
Potom je rekla: „Imam još jednu kćer.
Ni ona ne treba znati da ste mi djeca. ”
Nije htjela obznaniti svijetu
da ima još dvoje djece.
Tijekom leta kući Sheena i ja bili smo shrvani.
Tad su nam naši djed i baka
objasnili da je to
naša prilika
da mislimo na sebe.
Svi smo odlučili prihvatiti ponudu kako bi nam bilo bolje.
Možda je ulazak u taj avion bila loša zamisao.
Da nismo, možda bi Sheena još bila sa mnom.
PRIČA O INDRANI MUKERJEA: ZAKOPANA ISTINA
SVIBANJ 2012.
Priča se stalno mijenja.
GLAS RAHULA MUKERJEAJA
I nešto mi tu smrdi.
Ali želim te nešto upitati, može?
Želim iskren odgovor.
GLAS P. MUKERJEAJA
Pitaj.
Jer budem li naknadno otkrio da ste vi
znali nešto o tomu što se događa,
to će me jako povrijediti. To će me doista…
Zlato, obećavam ti, kunem se, dabogda umro.
Kunem se, dabogda umro. Ne govorim ti ništa,
ne izmišljam i ne govorim ti ništa
što ja ne znam.
Prošla je gotovo godina dana
otkad je javnost doznala za slučaj ubojstva Sheene Bore.
U ovoj je priči mnoštvo obrata.
Ali nijedan nije izazvao toliku senzaciju i zgranutost kao ovaj.
CBI je priveo medijskog magnata Petera Mukerjeaja
zbog dogovora o počinjenju kaznenog djela.
Premda su navodili razloge suučesništva,
dosad nije bilo objavljeno
zašto je CBI optužio P. Mukerjeaja…
HOĆE LI P. MUKERJEA DOLIJATI?
…zašto su ga uhitili.
Dvadeset ekskluzivnih zvučnih zapisa!
Razgovori u kojima se jasno čuje
kako Peter i Indrani obmanjuju Rahula,
što upućuje na zataškavanje.
Štoviše, ovo su razgovori koje je snimio Rahul
tijekom 2012. , u vrijeme kad je Sheena Bora nestala.
Sam je Rahul pružio
ključne dokaze protiv svojega oca, Petera Mukerjeaja CBI-ju
te se vjeruje da je to dovelo do uhićenja bivšega medijskog moćnika.
Jeste li rekli CBI-ju da je vaš otac znao?
Mislite li da je vaš otac nevin?
Ne mogu navesti razloge…
PETEROV SIN
…jer ne želim kompromitirati slučaj koji je pod istragom.
Ali, dakako, moj je otac nevin.
Prilično sam siguran. Uvjeren sam u to.
Peter mi je napisao pismo,
dan prije mojega rođendana,
u kojem govori kako se moli za mene
i želi mi da uspijem dokazati svoju nevinost.
Kako je on moj Romeo pa ćemo se poput Romea i Julije
ponovno naći i sve će ovo završiti.
A idućega dana, 5. siječnja 2016. , uložio je zahtjev za jamčevinu
u kojem navodi kako je Indrani sve učinila, a on nije znao.
PETER UPIRE PRSTOM U INDRANI
Peter sad tvrdi da je njegova supruga, Indrani, smislila plan
i izvela ubojstvo.
Opisao je suprugu kao bolesno ambicioznu ženu
koja je spremna žrtvovati vlastitu djecu kako bi ostvarila svoje ambicije.
Mislim da me ni u jednom trenutku
Peter nije pitao gdje je Sheena.
Nijednom.
Godine 2006. Sheena je došla u Bombay,
gdje je primljena na studij na koledžu St. Xavier's.
Ja sam financirala kompletno njezino obrazovanje.
Činilo mi se da mi je prilično slična.
Sliči mi izgledom.
Čak je i po osobnosti veoma jaka.
Iznimno je ambiciozna, baš poput mene.
I to je bio razlog što sam je dovela u Bombay.
Mislila sam da će imati bolju odskočnu dasku
bude li u većem gradu, gdje može upoznati više ljudi.
A imala je potencijala jer je bistra.
Sve je bilo u redu. Doista smo bili sretna obitelj.
Ona je živjela s nama u Marlowu, u gostinjskoj sobi.
Tad smo razvile jedan prelijepi odnos.
KĆI INDRANI MUKERJEA
Ona i ja jako smo se zbližile i sve smo radile zajedno.
Ironično, bile smo poput sestara. Bilo je to baš lijepo.
A ovo su Sheena i Mekhail u Njemačkoj.
Vidite li?
Lijepe uspomene.
Onda imamo…
Mekhaila i Sheenu, mislim da je ovo u Disney Worldu.
Jeste li i vi bili s njima?
Na ovim putovanjima? Ne.
Kad su oni bili na tim putovanjima, ja sam bila zauzeta poslom.
Upravo sam osnovala medijski kanal i stvarala mrežu kanala.
U njoj je nastala velika promjena nakon udaje za Petera.
Velika promjena. Vidjela je uspjeh, moć i novac.
BIVŠI INDRANIN PRIJATELJ
Peter i ja bili smo po naravi vrlo slični.
Ambiciozni.
Motivirani, puni žara.
Peter je bio desna ruka Ruperta Murdocha u Indiji.
Bio je direktor iznimno uspješnog kanala.
Bio je glavno lice Star TV-a.
Negdje 2005. , 2006. ,
kad je Peteru dodijao Star,
Peter i Indrani odlučili su osnovati INX mediju.
NOVINARKA I KOLUMNISTICA
Stvarno sam unijela dušu i tijelo u osnivanje INX medije.
Kad sam se uključio, tako se govorilo o tom projektu.
BIVŠI UREDNIK DOMAĆIH VIJESTI NEWSX
Bilo je to nešto veličanstveno, što je trebalo doseći visine.
INX MEDIA U PREGOVORIMA ZA DODATNO ULAGANJE
Ljudi su govorili da bi mogao biti novi CNN ili BBC
s indijskog tla.
INDRANI MUKERJEA: MI SMO VELIK IGRAČ
Premda su svi tražili Peterovu stručnost i njegov najbliži tim,
mislim da su htjeli i novo lice.
ONA JE GONIČ, A JA SAM ROB
Ja sam bila lice INX-a.
OBILJEŽAVANJE DANA BORBE PROTIV AIDS-A PROSINAC 2007.
Gđa Indrani Mukerjea, direktorica INX medije.
Draga Indrani,
molimo vas za nekoliko riječi.
Dobra večer svima!
U ime INX-a, dobro nam došli danas.
Peter i ja bili smo žestoka konkurencija.
BIVŠI DIREKTOR SONY INDIA
On se bavio golfom kao i ja, pa smo postali dobri prijatelji.
Iznenadilo me kad je Peter imenovao suprugu
direktoricom kompanije.
Nisam je smatrao sposobnom za vođenje takvoga posla.
Upalio mi se alarm.
Imate ženu koja nema pedigre,
koja nema poznato prezime.
Mislim da je to bio jedan od razloga zašto je,
premda dio veoma moćnog para,
uvijek smatrana uljezom.
Mukerjeaji su bili lukavi. Imali su osobu čiji je posao bio
promovirati Indrani kao najbolju u medijima.
BIVŠI GLAVNI UREDNIK
Ona je bila savršeno svjesna slike
koju su mediji slali o njoj kao voditeljici korporacije.
Tada je Wall Street Journal počeo pisati o njoj.
PEDESET NAJMOĆNIJIH ŽENA 2008.
Izašle su vijesti da se nalazi među 50 najmoćnijih žena svijeta.
Poslala mi je novine
i rekla: „Margaret Thatcher je tu.
Moje ime je tu. ” I tako dalje.
Stvarno su uživali u svom uspjehu.
Majka bi mi dala sve što bih tražila.
Ali prema Sheeni i Mekhailu…
prema njima je bila drukčija majka.
I. MUKERJEA NA GALA DOGAĐAJU
Isprva je Indrani skrbila o našim novčanim potrebama.
Ali postupno je Sheena počela shvaćati
da se prema njoj odnosi drukčije nego prema Vidhie.
Obje su bile kćeri.
Zajedno su živjele u Marlowu.
Sheeni je vrlo teško padalo
što nije smjela Indrani zvati mamom ni pred kim.
Iz sveg ju je srca htjela zvati mamom.
Još o djetinjstva…
čekali smo taj osjećaj.
I kad smo ga pronašli…
vidjeli smo da je rezerviran za nekoga drugog.
Mi nismo birali ovakav život.
Mi nismo htjeli da nam se sve ovo dogodi.
A onda sam saznala da mi je tata uhićen.
Bila sam u Londonu.
Zaključala sam se u sobu,
imala sam bocu Jack Danielsa,
iskapila sam je i spavala tri dana.
I tada sam se osjećala tako usamljeno. Bit ću jako iskrena.
Osjećala sam se tako prokleto sama.
Tatina strana obitelji hodala je kao po jajima…
pitajući se hoće li ih Vidhie izdati.
„Moramo se čuvati Vidhie. ”
Nisam imala nikakav izvor prihoda, ništa.
Stegnuli su obruč oko mene.
I dali su mi vrlo jasan ultimatum.
„Budeš li uz Indrani, ne možemo ti pomoći. ”
Što sam ružnije stvari govorila o mami,
to me više obitelj prihvaćala.
I sjećam se kad je moja teta Shangon
razgovarala sa mnom i rekla mi:
„Mislim da više ne trebaš Indrani zvati 'mama'.
Mislim da ju trebaš zvati 'Lucy'. ”
Lucy, kao Lucifer.
Pljusnula bih Shangon Das Guptu
da mi je ikada u lice rekla 'Lucy'.
Šakirala bih je tako da bi joj svi zubi ispali. Kunem se.
A učinila bih to i sad, da se ikad usudi tako me osloviti..
Rekla sam: „Ne može mi nedostajati mama. Ona nije moja mama. ”
I počela sam je zvati Lucy.
Suđenje je počelo u veljači 2017. ,
dvije godine nakon Indranina uhićenja.
Suđenje će pokazati je li Indrani kriva ili nije.
Imam punu vjeru u pravosuđe i u sud.
ODVJETNIK
Još nismo saznali nakon cijele ove istrage
što je bio motiv.
Motiv je na prvom mjestu.
Sucu će biti vrlo teško…
BIVŠI POLICAJAC
…osuditi nekoga bez utvrđivanja motiva.
Pratim ovaj slučaj od prvoga dana suđenja.
Ima samo nekoliko
napetih trenutaka koje smo tražili na suđenju.
VIŠA SUDSKA IZVJESTITELJICA
Jedan je bila pojava Mekhaila.
23. SRPNJA 2018.
Isprva sam bio nervozan.
Jer su mi sve te stvari bile nove.
SIN INDRANI MUKERJEA
Sudnica, odvjetnici, način ispitivanja.
Ali smirio sam se i rekao si
da se moram boriti za svoju sestru.
Senzacionalni detalji i otkrića iz svjedočenja Mekhaila Bore
u kojima navodi da su ga mučili kako bi ga proglasili psihički nestabilnim,
kako ne bi izašla istina o njihovu srodstvu s Indrani.
INDRANI JE HTJELA DOKAZATI DA SAM PSIHIČKI NESTABILAN
MUČILI SU ME U PSIHIJATRIJSKOJ BOLNICI NA INDRANIN ZAHTJEV
Godine 2015. u dobi od 15 godina,
Indrani me odvela na ručak i rekla mi:
„Za dva sata odlaziš za Bangalore.
Prtljaga ti je u autu, odjeća ti je spremna.
U Bangaloreu ćeš završiti srednju školu
i to je moja odluka. ”
Nisam znao ni gdje je Bangalore.
Još uvijek se vrlo jasno sjećam.
Plakao sam. Ona je ostavila moju prtljagu. Nije se čak ni pozdravila sa mnom.
Njezin auto napustio je hostel.
Kad sam došao u školu, bio sam potpuno izgubljen.
U to doba nisam imao mobitel.
Nisam mogao komunicirati ni sa Sheenom ni s djedom i bakom.
Ni nakon godine dana boravka u Bangaloreu…
nisam smio razgovarati ni sa kim izuzev Indrani.
Rekla mi je da dođem u Bombay.
Toga me dana upoznala s mršavim čovjekom s naočalama i brkovima.
Zvao se Sanjeev Khanna.
Nisam znao da je Indranin bivši suprug.
Predstavila ga je kao kolegu.
Rekla mi je da odem u kafić s njim.
Posljednje čega se sjećam bilo je kako trusim čašicu tekile.
Onesvijestio sam se.
Kad sam došao k sebi sljedeće jutro…
obje su mi ruke bile vezane za krevet.
Noge su mi bile vezane.
Ušla su dva ili tri bolničara.
Počeli su me udarati.
Nakon pola sata došao je liječnik.
„Budući da si ovisan o drogama, primljen si ovamo
na zahtjev svoje sestre, Indrani. ”
Ti si u Psihijatrijskoj bolnici Masina.
BOLNICA MASINA VAŠE ZDRAVLJE NAŠA JE MISIJA
Ne znam kakve su mi injekcije davali.
Davali su mi šok terapiju.
U to sam doba bio potpuno slomljen.
Nakon mjesec dana Indrani me došla posjetiti.
Indrani me upitala
jesam li dobro. Rekao sam: „Kako mogu biti dobro?
Što sam učinio?”
Počela je vikati na mene.
„Izgubio je razum!
Postao je tako agresivan. ” I tomu slično.
Odmah poslije doslovno su me odvukli otamo.
Nisam smio govoriti.
Ta godina bila je tako…
Mučenje koje sam prošao
meni je bilo gore od smrti.
I nekako sam ga preživio.
Onda mi je palo na pamet da se možda sve to dogodilo
jer sam prije primanja onamo
rekao nekolicini ljudi
da je ona moja majka.
Kao majka što sam trebala učiniti?
Pustiti da se ubije raznim drogama?
Kao majka…
Donijela sam ispravnu odluku i odvela ga na liječenje.
INDRANI TRAŽILA POMOĆ LIJEČNIKA
MEKHAIL U MASINI ZBOG OVISNOSTI O KANABISU
Ne razumijem zašto nije dobro
ni ako se borite za djecu, ni ako se ne borite!
O, moj Bože!
A ovdje su na skijanju.
Na skijanju su u Švicarskoj.
I Sheena i Mekhail izgledaju sretno.
Izgleda li vam ovo kao život pun tuge,
besparice, nema bogatstva, nema komfora?
Ovo nije čak ni komfor. Ovo je život u luksuzu.
Izgleda li igdje da su imali život
koji je Mekhaila učinio nesretnim?
Ovdje je Mekhail nasmiješen i sretan s obje svoje sestre.
Sa Sheenom i s Vidhie.
A ovdje su Sheena i Vidhie zajedno.
Vidite? Ovo je kod kuće, ovo je Marlow, ovdje.
Znate, moj odnos sa Sheenom
od 2002. do 2008. , do pojave Rahula, bio je savršeno u redu.
Pogledajte sve ove fotografije.
Sve se raspalo kad je došao Rahul.
Peter je Rahula doveo u Indiju
kako bi se skrasio, provodio vrijeme s nama i pronašao posao.
Moja mama i Rahul od prvoga se dana nisu slagali.
Nije mogao prihvatiti ideju da se moj otac oženio mojom mamom.
Već je i prije njihova vjenčanja
Rahul izazvao velik problem.
Stalno se prepirao s njom, govorio joj ružne stvari.
Ponižavao je pred drugima.
A moja mama je onda odlučila:
„Znaš što? Goni ga. Zašto bih ja ovo morala trpjeti?
Neću biti dobra prema tebi. ” Rahul je bio isti.
Sheena i Rahul upoznali su se 2008. , 2009.
Rahul je mnogo duže ostajao kod kuće kad je Sheena bila tamo.
Jednoga vikenda
probudila sam se jako rano i sjećam se,
ja sam bila dijete koje samo otvori vrata,
nisam znala što je kucanje. Samo sam otvorila vrata i…
vidjela sam njih dvoje u istom krevetu, usnule i zagrljene.
Osjećala sam se pomalo izdano. Osjećala sam se pomalo ljutito.
Osjećala sam kao da se odvija nekakva šarada.
Brzo su započeli vezu.
Vjerujem da su se ludo zaljubili.
To ne mogu poreći.
Naša služavka, Maya, otišla je reći mojoj mami.
Nije bila sretna.
Nije istina da nisam odobravala tu vezu.
Ali bila sam vrlo zabrinuta
zbog Rahula.
Rahul je luftiguz. Nema posao, ne radi ništa.
A Rahul je došao i napuntao moju kći protiv mene.
Moj tata i ja potajice smo se našli s Rahulom i Sheenom.
Rahul kao da ju je bodrio.
Samo je ponavljao: „Trebaš…
trebaš reći Vidhie, trebaš joj reći. …”
Sjedili smo na terasi, a Sheena je rekla:
„Moram vam nešto reći.
Indrani je zapravo moja majka. ”
A ja sam rekla: „Ozbiljno?
To znači da smo sestre?”
To mi je bila prva reakcija.
To znači mi smo sestre. A ona je rekla: „Da”.
Primila me za ruku i rekla: „Sestre smo. ”
Pogledala sam tatu i rekla mu da je ovo ludo.
Moramo mamu pitati za ovo.
I kad smo je oboje zajedno pitali za to,
samo je rekla da je to koještarija i da to nije istina.
Nisam mislila da je pravi trenutak reći Vidhie
da je Sheena moja kći. I…
U tom trenutku to je zvučalo tako da nisam…
Zapravo, ne.
Nije to, Vidhie me nikad nije pitala, oprostite.
Nisam ni znala da su se našli.
Saznala sam da su se Vidhie i Peter našli sa Sheenom tek nakon mog uhićenja.
Nisam ni znala da su se našli. To je potpuna laž. Ne!
Nakon toga, Sheena i Rahul postali su cjelina.
Bili su oni nasuprot mojoj mami.
Onda su počele izbijati svađe.
Mnogo svađa. A onda je Sheena postala…
mislim da je Sheena postala jako ljuta.
Moja mama i Sheena prekinule su svaki kontakt.
Rahul i moj tata prekinuli su svaki kontakt.
Istina je, moja mama je imala ulogu u tome rekavši:
„Slušaj, ako će ti se sin ovako ponašati,
ne možeš biti u kontaktu s njim. ”
Bili smo pod užasnim stresom, a ja sam radila u INX-u.
Spavala bih možda
tri sata na noć, a ponekad bih
radila svake nedjelje, jer je tako tim funkcionirao.
U INX-u ona nije imala osjećaj kontrole.
Bila je veoma nesigurna glede svog položaja.
Sumnjala je da su se urotili protiv nje.
I da ima ljudi koji joj žele nauditi,
koji nisu prihvaćali njezin autoritet. Njezin položaj vođe.
Morala je putovati u Delhi na revizijske sastanke.
Došla bi i urlala na sastanku.
Zvala bi ljude u pola noći i počela plakati.
Molim vas, slobodno nam dajte
iskrene kritike. Nemojte pisati ružne komentare,
možete nam samo reći.
Ispravit ćemo sve pa ćete pisati dobre stvari o nama.
INX-ovi kanali s vijestima izašli su u eter.
Nije imalo onakvog odjeka kakav se očekivao.
NOVINAR
Nije naglavačke preokrenuo cijelu medijsku industriju,
a onda je sve krenulo nizbrdo.
Potom su počele izlaziti priče
kako se ljude izbacuje na ulicu, kako su svađe postale gadne.
Svi su odmah znali da će to propasti.
GLASINE O FINANCIJSKIM PROBLEMIMA
Bila sam žena, nisam bila dio industrije,
bila sam mlada i neiskusna.
Tako da se to, naravno, dogodilo zato što je Indrani bila direktorica.
INX je prikupio
ogromne svote, nekoliko stotina milijuna dolara.
Sav je taj novac ispario u dvije godine.
Gdje su potrošili toliko novca nisam mogao shvatiti.
Ovo su pozorno preispitivali
ne samo rivali i javnost nego i investitori,
ali i vlada.
PETER I INDRANI UZELI 90 MILIJUNA BRP
Porezna inspekcija već je istraživala
i sumnjali su da je novac nekamo otišao.
Prodali su kompaniju i preselili se u UK.
Njihov nestanak iz Indije tijekom godina postao je
tema razgovora i tračeva…
SAVJETNIK ZA KOMUNIKACIJE
…i zapravo su samo nestali sa scene.
Kad promatrate ovu situaciju, vidite da se radi o mnogo novca.
I mislim da je novac glavni motiv za mnoge opačine.
SHEENA BORA UBIJENA ZBOG NOVCA NA RAČUNU?
NAVODNI MOTIV SHEENINOG UBOJSTVA
VELIKA LOVA
UCJENJIVALA SVOJU MAJKU
Neki su se ljudi zapitali je li Sheena znala za slučaj s INX-om?
Je li imala neke detalje o slučaju s INX-om?
Je li to bio razlog Sheenina nestanka?
Svi znaju što se dogodilo s optužnicom CBI-ja.
Nikad nije pronađen financijski razlog.
Oni se drže istoga što je tvrdila mumbajska policija.
A onda se počnu širiti teorije urote.
Tijekom tih godina u Engleskoj,
moja je mama bila pod strašnim stresom zbog toga što se događalo.
I bila je strašno hirovita i anksiozna.
Tata i ja postali smo jako bliski,
a mamu sam počela promatrati kao onu koja je stroga…
koja je htjela kontrolirati što jedem i koliko Barbika imam.
Ali tata je bio skloniji stavu, dajmo joj sve.
Bila je možda puno stroža
i mnogo nasilnija nego što je trebala biti.
Pljuska je bila kao dobar dan.
Pljusnula bi me kad bih joj nešto odgovorila.
To mi je ostavilo emocionalne traume i rane.
DATUM: 14. STUDENOGA 2011. POŠILJATELJ: RAHUL MUKERJEA
NAMASTE PARIVAAR I SRETAN DIWALI/ NOVA GODINA
SHEENA I JA SMO SAD ZARUČENI. JUPI!
NISMO ODREDILI DATUM, ALI JAVIT ĆEMO GDJE I KAD SE TREBATE POJAVITI NA ZABAVI!
Tijekom toga Rahul je poslao email o zarukama.
I moja mama nije bila sretna.
Situacija se zahuktala
i postajala sve napetija.
Indrani je došla s potpuno novim identitetom u Mumbai.
Nitko iz njezina bliskog kruga nije imao pojma o njezinoj prošlosti.
Za nju, kad bi Sheena sve to otkrila,
to bi narušilo njezin imidž u tom društvenom krugu.
Mislim da je pomisao na vjenčanje Sheene i Rahula
doista plašilo Indrani.
Svi su u Guwahatiju znali da smo njezina djeca.
Na vjenčanju bi se ta laž razotkrila.
Indrani je nazvala baku i djeda.
Rekla je baki da mora uvjeriti Sheenu
da će udajom za Rahula
izgubiti svoj udio kuće u Guwahatiju
i da će oni u skladu s tim promijeniti oporuku.
Indrani je rabila novac za kontrolu cijele moje obitelji.
Rabila ga je kao oružje.
„Ne budete li slušali moje zapovijedi,
neću vam pomagati financijski. ”
Sheena je bila jedina osoba u obitelji
koju Indrani nije mogla kontrolirati novcem.
Bila je sretna. Rekla je: „Sretna sam s Rahulom
i želim provesti život s njim. ”
S obzirom na ono što sam prošao…
Bojeći se posljedica,
upozorio sam Sheenu
neka bude oprezna.
SVIBANJ 2012.
Ono što je Sheena rekla meni
glede svega ovoga jest
da je primljena na Oxford Brookes, ali tek od siječnja.
A na poslu joj, koliko ja znam, ide veoma dobro.
Trebala bi dobiti i promaknuće. Nedavno je dobila ocjenu izvrstan.
Nema razloga da iznenada napusti posao i nestane,
a da nikoga ne obavijesti.
Dakle, tri godine Sheena i ja nismo bile u kontaktu. I rekla sam
da trebaju nastaviti sa svojim životom.
Ja sam u Engleskoj, oni su u Indiji.
Rahul, naravno, još uvijek nije radio.
„Ako si sretna ondje, budi ondje,
ali ostanimo ovako udaljene. ”
I tako me jednoga lijepog dana 2012. Sheena kontaktirala,
to je u zapisniku.
Sheena mi je javila kako se mora naći sa mnom, mora me vidjeti.
DATUM: PETAK, 9. OŽUJKA 2012. POŠILJATELJ: SHEENA BORA
PRIMATELJ: INDRANI MUKERJEA
JA SAM TI KĆI. NOSIM PONEŠTO OD TEBE U SEBI
UGLAVNOM, ŽIVOT JE PREKRATAK ZA ZAMJERANJA,
LAGANJE I UZRUJAVANJE OKO SVEGA.
SAMO SE ŽELIM RIJEŠITI ONOGA ŠTO ME TIŠTI I OČISTITI SI KARMU
Nakon što tri godine nema razgovora, ona je ta koja šalje email.
Da, znam.
-Zašto? -Zašto?
Zašto bi poslala email? Da može otići i umrijeti?
Ne. Reći ću ti zašto. Zato što…
Zato što ti i ja nismo bili u kontaktu, tata.
I osjećala se loše zbog toga.
Mislila je, bude li donekle uspjela popraviti stvari s Indrani,
možda će se i ovo promijeniti.
7. TRAVNJA 2012. 17 DANA PRIJE SHEENINA NESTANKA
Našla sam se sa Sheenom
dana 7. travnja 2012.
Sedmoga, molim vas, upamtite točno datum.
Dana 7. travnja 2012.
Sheena i ja našle smo se u hotelu Kalina Hyatt.
Rekao sam joj da se treba naći s Indrani.
„Nađi se s Indrani na večeri. To je O. K.
Tražila si da izgladite stvari.
Nađi se s njom. Želiš na magisterij.
Ako ti financijski može pomoći,
ali ti postavi neke uvjete…
Samo kažem, ne kažem da će se to dogoditi
i da ne smijemo biti zajedno,
razumjet ću to. Završi svoje obrazovanje
učini što trebaš i ja ću to prihvatiti.
Ja ću raditi što ja trebam
i u budućnosti se možemo opet naći. ”
Bila je to duga večera. Razgovarale smo o mnogim stvarima i…
Ali imale smo mnogo tema. Radilo se o tri godine.
Ona je htjela nastaviti s obrazovanjem
i htjela je izaći iz te veze.
O tome se radilo. To se nije moglo poreći.
Jedini razlog zašto… Sad sam zbrojila dva i dva…
GLAS INDRANI MUKERJEA
Kontaktirala me samo zato što joj je trebao novac.
-Samo me zato kontaktirala. -Dobro.
Nije bilo drugog razloga zbog kojeg bi me kontaktirala.
Je li Sheena ikad od vas tražila novac?
Sheena me baš nikad nije tražila
veliku svotu novca.
Zapravo, baš suprotno. Čak je i za magisterij
rekla da bi htjela uzeti kredit.
Njoj je ispod časti da
prosi novac izuzev ako bi ga doista trebala.
A nakon što je počela raditi, nikad nije uzela,
nije ni tražila ni uzela bilo što od mene.
24. TRAVNJA 2012. NOĆ SHEENINA NESTANKA
Dana 24. travnja 2012. bila sam u Bombayu.
Dalje od toga
ne mogu vam reći u ovom trenutku.
Jer to je stvar koja je još predmet preispitivanja.
Jeste li vidjeli Sheenu 24. travnja?
Ne mogu to komentirati dok…
Ali nije li to već utvrđeno na sudu?
Ne, naravno da nije.
To što je Rahul dovezao Sheenu ne znači da sam se našla sa Sheenom.
Još nije utvrđeno
da sam se našla sa Sheenom bilo kojega dana,
bilo 24. travnja bilo kasnije,
ili bilo kojega dana 2012. godine.
Rahule?
Samo ti navodim slijed događaja, dobro?
Sheena je u 18.30 došla do Amarsonsa.
Da.
Ondje je kupila sari.
Ja sam se vratila kući prije 21.45.
Cijela je ova priča tako bizarna.
Nisam bila savršena majka, ali to me ne čini ubojicom.
Zašto bih počinila ubojstvo?
To je potpuna besmislica.
Uvjerena sam u jednu stvar.
Sheena je definitivno živa.
I znam…
da još uvijek negdje tumara.
Prijevod titlova: Ksenija Švarc